Dmitrijevas

Dmitrijevas () arba Lgovo Dmitrijevas (Дмитриев-Льговский) – miestas Rusijoje, Kursko srityje, į šiaurės vakarus nuo Kursko, prie Svapos upės; rajono centras. Geležinkelio stotis prie linijos Brianskas–Lgovas. Maisto (žemės ūkio žaliavų perdirbimo), medienos pramonė. Veikia krašto muziejus, kultūros namai, dvi cerkvės.

 Istorija 
Dmitrijevas prie Svapos upės minimas nuo XII a., tada jis buvo Severų žemės paribyje. XVIII a. Dmitrijevskojės kaimas priklausė Rylsko Šv. Nikolajaus vienuolynui. 1779 m. Dmitrijevas tapo miestu ir apskrities centru. 1784–1940 m. oficialiai vadintas Dmitrijevu prie Svapos (Дмитриев-на-Свапе).

 Šaltiniai 

Kategorija:Kursko srities miestai